Dagana 8. og 9. maí 2010 verður haldin árleg hreinsun í þéttbýli á Fljótsdalshéraði . Að þessu sinni býðst íbúum aðstoð við brýn verkefni sem þeir vilja taka að sér í sínu næsta nágrenni . Ef vilji er t.d. til þess að koma ófrágengnum svæðum í sínu hverfi í ásættanlegt horf nú , eða síðar í vor eða sumar , býðst mönnum að fá þangað mold og aðstoð við að fjarlægja stærri hluti . Íbúar geta sent óskir um aðstoð á netfangið freyr@egilsstadir.is eða hringt í síma 4 700 730 . Reynt verður eftir fremsta megni að verða við öllum óskum íbúa . Allir eru auk þess hvattir til eftirfarandi :  Fjarlægja bílhræ af einkalóðum og opnum svæðum , minnt er á skilagjald  Hreinsa rusl í görðum og nánasta umhverfi  Fjarlægja allar eigur sínar af opnum svæðum  Laga til í görðum  Snyrta gróður , þá sérstaklega þar sem hann slútir út fyrir lóðamörk Hvatt er til þess að íbúar sveitarfélagsins sýni samstöðu í verki og hreinsi til í nánasta umhverfi sínu , þannig að allir geti gengið stoltir um það . Ef upplýsingar vantar um það sem snýr að framkvæmd átaksins er bent á að hafa samband við héraðs - og umhverfisfulltrúa og fasteigna - og þjónustufulltrúa Fljótsdalshéraðs í síma 4 700 730 .